אוניברסיטת המדינה של קרוליינה הצפונית

אוניברסיטת המדינה של קרוליינה הצפונית (באנגלית: North Carolina State University, או בקיצור NCSU) היא אוניברסיטה ציבורית הממוקמת בראלי, בירת קרוליינה הצפונית, ארצות הברית. באביב 2017 למדו באוניברסיטה כ-32,000 סטודנטים, מתוכם כ-23,000 לתואר ראשון וכ-9,000 לתארים מתקדמים. מספר זה הופך את NCSU לאוניברסיטה הגדולה ביותר במדינה. מבין בוגרי האוניברסיטה הידועים ניתן למנות את רוברט גיבס, ג'ון אדוארדס וראסל וילסון. האוניברסיטה לרוב נמצאת במאה המקומות הראשונים של דירוג שאנגחאי ושל המגזין U.S. News & World Report. היסטוריה האוניברסיטה נוסדה במרץ 1887 על ידי המדינה בשם "מכללת צפון קרוליינה לחקלאות ואמנות מכנית". בתקופה זו המכללה הייתה פתוחה אך ורק לגברים לבנים. בשנת 1918 שנה של המכללה שונה ל"מכללת המדינה לחקלאות והנדסה". בשנת 1931 השם שונה שוב והמכללה הפכה לאוניברסיטת המדינה. בשנת 1947 הוקם באוניברסיטה בית ספר לעיצוב ולאדריכלות ובשנת 1950 הוקם גם בית הספר לחינוך. בקיץ 1956, בעקבות פסק דין בראון נגד מועצת החינוך (1954), החלו ללמוד באוניברסיטה גם תלמידים אפרו-אמריקאים. בשנת 1966 כבר למדו באוניברסיטה למעלה מ-10,000 תלמידים, ובשנות ה-70 הוקם בית הספר למדעי הרוח והחברה. בשנת 1987, במלאת 100 שנה למוסד, ה-NCSU עברה שיפוץ רחב-היקף בהשקעה של מאות מיליוני דולרים. קישורים חיצוניים אתר האינטרנט הרשמי של אוניברסיטת המדינה של קרוליינה הצפונית (באנגלית) אוניברסיטת המדינה של קרוליינה הצפונית, ברשת החברתית פייסבוק אוניברסיטת המדינה של קרוליינה הצפונית, ברשת החברתית X (טוויטר) אוניברסיטת המדינה של קרוליינה הצפונית, ברשת החברתית אינסטגרם אוניברסיטת המדינה של קרוליינה הצפונית, ברשת החברתית LinkedIn אוניברסיטת המדינה של קרוליינה הצפונית, סרטונים בערוץ היוטיוב